EkBass/fiwiki-20250220-pages-articles huggingface dataset:
Citroën SM

thumb|right|Kaksoisturbomoottorilla varustettu Citroën SM. Citroën SM on ranskalaisvalmisteinen henkilöauto. Kulmikasta muotoilua, edistyksellisiä innovaatioita sisältänyttä sekä siten 1970-lukulaista ja muutenkin merkille tunnusomaisia piirteitä noudattaneessa automallissa oli V6-moottori. Moottori on ollut aluksi 2,7-litrainen kaasutinmoottori, sittemmin ruiskutusmoottori. Sarjatuotantomalli oli näistä nopein, sillä sen suurin nopeus on 228 km/h. Myöhemmät mallit olivat 3,0 litran moottorilla varustettuja. Citroën SM:ää käytettiin varsinkin ratakilpailuautona. Autossa oli joko kolmivalintainen automaattivaihteisto taikka viisinopeuksinen käsivalintavaihteisto. Malli oli valmistuksessa vuosina 1970–1975. Kehitysyhteistyötä tehtiin sekä Chryslerin että Maseratin kanssa. Tehostettu Diravi-ohjaus on nopea ja tarkka. Korin muotoilu muistuttaa Citroën DS:ää ja CX:ää suuresti, mutta se oli kolmiovinen coupé. Perusmallin teho on 170 hevosvoimaa (130 kW), se kiihtyy 0–100 km/h 8,5 sekunnissa, ja sen huippunopeus on 220 km/h. Automallista tehtiin myös niin sanottu muskeliversio, joka sisälsi bi-turbon eli kaksoisturbomoottorilla varustetun version. Sillä tehtiin nopeusennätyksiä. Bonnevillen aavikolla tehostetulla kaksoisturboahdetulla autolla ajettiin nopeudella 325 km/h. Citroën SM:n eri versioita valmistettiin yhteensä 12 920 kpl. Neliovinen sedan sekä cabriolet-avomalli olivat harvinaisempia versioita tästä automallista. Neliovista Opéraa valmistettiin ainoastaan kahdeksan kappaletta. Vuonna 1971 Citroën SM maksoi Suomessa 95 000 markkaa, mikä oli lähes kolminkertaisesti Citroën DS:n hintaan verrattuna (33 990 markkaa). Suomeen tuli uutena vain kaksi Citroën SM -autoa, joista toinen Helsinkiin ja toinen Savonlinnaan.Mitä Missä Milloin, Kansalaisen vuosikirja 1972, s. 304. Helsinki: Otava, 1971.Timo Laitinen: Auto 70-luvulla: nousun ja kriisin vuosikymmenellä (3. painos), s. 198. Helsinki: Alfamer Oy, 2013. ISBN 978-952-472-003-8. == Chapron-SM:t == Koriräätäli Henri Chapron (Henri Albert Maurice Chapron, 1886-1978), jonka yritys toimi Levallois-Perretissä vuosina 1923-1985, oli eräs Ranskan merkittävistä erikoiskorien valmistajista. Chapron muokkasi monia Citroën- automalleja, ja yritys valmisti myös SM-mallista useita omintakeisia versioita. * Mylord oli vuosina 1971-1973 viitenä kappaleena valmistettu SM- avoauto kangaskatolla. * Opéra oli SM:n 29 senttimetrillä pidennetty ja neliovinen edustusauto kiinteällä metallikatolla. Sen kokonaispituus oli 5 190 cm. Opéra-autoja valmistui aikavälillä 1972-1974 seitsemän kappaletta. * Présidentielle oli edellä mainitun Opéra-edustusauton edelleen 5 600 senttimetriin pidennetty muunnos. Chapron valmisti sitä kaksi kappaletta presidentti Georges Pompidoun vuoden 1971 toimeksiannosta, mitkä palvelivat valtiollisina paraatiautoina Pariisin rekisteritunnuksilla 2 PR 75 sekä 3 PR 75. Présidentielle-autoista toinen palveli Élysée-palatsia vuoteen 2007 asti ja on edelleen sen hallussa (kuva), ja toinen on Citroënin hallussa. == Lähteet == == Aiheesta muualla == SM Luokka:E-segmentin autot Luokka:1970-luvun autot
Rose Chelimo

Rose Chelimo (s. 12. heinäkuuta 1989 Kenia) on kenialaissyntyinen kestävyysjuoksija, joka on edustanut Bahrainia 18. elokuuta 2015 lähtien. Chelimo voitti Soulin maratonin 2016 ajalla 2.24.14. Rio de Janeiron olympialaisissa hän oli maratonilla kahdeksas. Hän sijoittui maastojuoksun MM- kilpailuissa Kampalassa 2017 yhdeksänneksi ja sai joukkuekilpailussa pronssia. Bostonin maratonilla 2017 hän oli toinen ennätyksellään 2.22.51. Chelimo voitti maratonin maailmanmestaruuden Lontoossa 2017 ajalla 2.27.11. Hän kukisti toiseksi sijoittuneen Edna Kiplagatin seitsemällä sekunnilla. Hän voitti maratonkultaa Aasian kisoissa 2018 ajalla 2.34.51. Dohan MM- kilpailuissa 2019 hän sijoittui maratonilla toiseksi ajalla 2.33.46. == Henkilökohtaiset ennätykset == === Ulkoradat === Laji Aika Paikka Päivä 10 000 m 31,37,81 Baku 20. toukokuuta 2017 10 km juoksu 32.04 Montereau 23. lokakuuta 2011 15 km juoksu 49.08 Nijmegen 19. marraskuuta 2017 20 km juoksu 1.05.01 Pariisi 12. lokakuuta 2014 Puolimaraton 1.08.08 Ra’s al-Khaima 12. helmikuuta 2016 Maraton 2.22.51 Boston 17. huhtikuuta 2017 == Lähteet == Luokka:Bahrainilaiset kestävyysjuoksijat Luokka:Vuonna 1989 syntyneet Luokka:Elävät henkilöt
BIND

BIND () on avoimen lähdekoodin DNS-nimipalveluohjelmisto. Ohjelma on lähtöisin Berkeleyn yliopistosta 1980-luvulta DARPAn rahoittamasta hankkeesta. Ohjelma vastaa suuresta osasta internetin nimipalvelutoiminnoista. Vuoden 2004 tietojen perusteella BIND oli käytössä yli 70 prosentissa nimipalveluista. Versio 9 on julkaistu syyskuussa vuonna 2000 ja on lähes täydellisesti uudelleenkirjoitettu toteutus. Aiemmat versiot eivät ole enää tuettuja. ISC on kehittänyt seuraajan BIND 10, joka yhdistää myös DHCP-palvelun. ISC sai osuutensa valmiiksi ja julkaisi ohjelman nimellä Bundy päättäen samalla osallistumisensa siihen. ISC jatkaa DHCP:n kehitystä projektissa nimeltä Kea. == Lähteet == Luokka:Palvelinsovellukset Luokka:Nimipalvelujärjestelmä
Melnitsa

Melnitsa (Мельница eli "Mylly") on venäläinen folkrock-yhtye, joka on perustettu Moskovassa lokakuussa 1999. == Jäsenet == * Natalja O'Shea (Helavisa) (lokak. 1999–): laulu, irlantilainen harppu * Dmitri Frolov (jouluk. 2005–): rummut, lyömäsoittimet * Aleksei Kožanov (jouluk. 2005–): bassokitara * Sergei Višnjakov (helmik. 2010–): kitarat, taustalaulu, elektroniikka * Dmitri Kargin (kesäk. 2013–): puhallinsoittimet == Levyt == === Studioalbumit === Vuosi Nimi Nimen suomennos 2003 Doroga sna (Дорога сна) Unen tie 2005 Pereval (Перевал) Sola 2006 Zov krovi (Зов крови) Veren kutsu 2009 Dikie travy (Дикие травы) Villiyrtit/-ruohot 2012 Angelofrenija (Ангелофрения) - 2015 Alhimija (Алхимия) Alkemia 2016 Himera (Химера) Kimeira 2019 2.0 (Vintage Sessions) - 2021 Manuskript (Манускрипт) Käsikirjoitus 2023 Simvol solntsa (Символ солнца) Auringon symboli === Konserttialbumit === * 2014 — Angelofrenija Live (Ангелофрения Live) === Minialbumit === * 2004 — Master of the Mill, "Myllyn haltija" * 2013 — Radost moja (Радость моя), "Iloni" === Single === * 2011 — Roždestvenskije pesni (Рождественские песни), "Joululauluja" *2020 — Rukopisi (Рукописи), "Käsikirjoitukset / Tekstit" *2020 — Tjomnye zemli (Тёмные земли) "Tummat maat" === Vinyylilevyt === * 2013 — Doroga sna (Дорога сна), "Unen tie" * 2017 — Alhimejra (Алхимейра), - *2019 — 2.0 *2021 — Manuskript (Манускрипт), "Käsikirjoitus" == Lähteet == Luokka:Venäläiset rockyhtyeet Luokka:Folk rock
Merten rakastavaiset

Merten rakastavaiset (Arrastao les amants de la mer) on brasilialais- ranskalainen elokuva vuodelta 1967. Sen on ohjannut Antoine d’Ormesson. Elokuvassa keskiajalta periytyvä Tristanin ja Isolden rakkaustarina saa modernin tulkinnan. Elokuvan tapahtumapaikka on Brasiliassa vuorten ympäröimässä köyhässä Guanabara Bayn kalastajakylässä Rio de Janeiron lähistöllä. Serkukset Marcos ja Jeronimo nousevat paikallista päättäjää vastaan, joka määrää säännöt ja hinnat. Tällä roistomaisella miehellä on tytär Emaïsa, joka on Marcosin rakastettu. == Näyttelijät == == Lähteet == Luokka:Brasilialaiset elokuvat Luokka:Romanttiset elokuvat Luokka:Vuoden 1967 ranskalaiset elokuvat
Boeing 737-900

Boeing 737-900 on Boeing 737 -sarjan suurin lentokone. Boeing 737-900 ensilento tapahtui vuonna 1997. Lentokone on kapearunkoinen ja siihen mahtuu 134-205 istumapaikkaa. Boeing 737-900:n toimintasäde on 5 575 kilometriä. == Boeing 737-900 käyttäjiä == * Alaska Airlines * Delta Air Lines * KLM royal Dutch airlines ==Lähteet== * http://www.boeing.com/ 737-900 Luokka:Yhdysvaltalaiset matkustajalentokoneet Luokka:1990-luvun matkustajalentokoneet
Astor

Astor voi tarkoittaa seuraavia: * ASTOR, Mark 45 anti-submarine torpedo, Yhdysvaltain laivaston Mark 45 -ydintorpedo * Astor, entinen elokuvateatteri Helsingissä, tiloissa nykyisin juhlahuoneisto Astoria-sali * Astor, Kino Diana, Turussa toiminut elokuvateatteri * Astor, turkulaisen Rettigin tupakkatehtaan entinen savukemerkki * Astor, miehen etunimi * Astor, yhdysvaltalainen suku * Astor, sukunimenä: ** Brooke Astor (1902–2007), yhdysvaltalainen hyväntekeväisyyden harrastaja ja kirjailija ** John Jacob Astor (1763–1848), amerikansaksalainen turkiskauppias ja sijoittaja ** John Jacob Astor IV (1864–1912), yhdysvaltalainen liikemies ja miljonääri ** Madeleine Astor (1893–1940), John Jacob Astor IV:n puoliso ** Mary Astor (1906–1987), yhdysvaltalainen näyttelijä ja kirjailija ** Nancy Astor (1879–1964), brittiläinen poliitikko, ensimmäinen Britannian parlamenttiin valittu nainen ** William Backhouse Astor (1792–1875), yhdysvaltalainen liikemies, John Jacob Astorin poika. Luokka:Sukunimet
Sagunto (1869)

Sagunto oli Espanjan laivaston vuonna 1869 vesillelaskettu ironclad, joka oli alun perin 100-tykkinen linjalaiva Principe Don Alfonso.Gardiner 2002 s. 381 == Valmistus == Aluksen muutostyöt tilattiin Ferrolista, missä köli laskettiin 21. maaliskuuta 1863. Alus laskettiin vesille 26. huhtikuuta 1869 ja valmistui 1. helmikuuta 1877. == Palvelus == Alus poistettiin palveluksesta vuonna 1891. == Lähteet == * === Viitteet === Luokka:Espanjan laivaston ironclad-sotalaivat
Mega Force

Mega Force tai Megaforce eli "Megis" on alankomaalaisen Refresco Beneluxin tuottama energiajuoma. Mega Forcea myydään Suomessa 500 millilitran tölkeissä sokerillisena, sokerittomana, sitruksen sekä mangon makuisena. Saatavilla on ollut myös 330 millilitran tölkissä sokerittomana mansikan-sitruunan ja marjan maulla. Maailmanlaajuisesti Mega Forcesta on saatavilla myös guaranan, mustikan ja kolan makuiset versiot, mutta makuja ei ole Suomen markkinoilla myynnissä. == Kulttuuri == Mega Force on halvan hintansa avulla saanut nuorison keskuudessa kulttimaineen, ja se on S-kauppojen myydyin energiajuoma. Mega Forcen korkean kofeiinipitoisuuden myötä tulevaa energistä tilaa kutsutaan pärinäksi, ja Mega Forcen suurkuluttajia kutsutaan nuorison keskuudessa MF-jonneiksi. == Lähteet == Luokka:Energiajuomamerkit
Méndez Núñez (1861)

Méndez Núñez oli Espanjan laivaston vuonna 1870 vesillelaskettu ironclad, joka oli alun perin 38-tykkinen potkurifregatti Resolución. == Valmistus == Fregatti Resolución tilattiin Ferrolista, missä köli laskettiin 22. syyskuuta 1859. Alus laskettiin vesille 19. syyskuuta 1861 ja valmistui 28. elokuuta 1862.Gardiner 2002 s. 381 == Palvelus == Fregatti Resolución vaurioitui pahoin vuosien 1864-1866 Chinchan sodassa. Alus muutettiin vuosina 1867-1870 panssarikorvetiksi, joka palautettiin palvelukseen helmikuussa 1870. Alus nimettiin 21. elokuuta uudelleen Méndez Núñeziksi amiraali Casto Méndez Núñezin mukaan. Palvelukseenotettaessa alus liitettiin Välimeren laivueeseen. Vuonna 1873 ensimmäisessä karlistisodassa kantonalistit aloittivat kapinan perustaen ensimmäisen tasavallan. Kapinalliset valtasivat 12. heinäkuuta Cartagenan, jonka satamassa oli pääosa Välimeren laivueen aluksista kuten Méndez Núñez, Vitoria, Numancia ja Tetuán. Saksan keisarikunnan ja Britannian kuninkaallisen laivaston alukset SMS Friedrich Carl ja HMS Swiftsure valtasivat Vitoria ja puurunkoisen höyryfregatin niiden uhattua ampua Almeiraa ellei lunnaita makseta. Vallatut alukset luovutettiin 26. syyskuuta hallituksen joukoille. Elokuussa Méndez Núñez ja Numancia hyökkäsivät Alicantea suojaavia rannikkolinnakkeita vastaan, jolloin alukset vaurioituivat lievästi. Kaikki kapinallisten valtaamat kolme ironcladia Méndez Núñez, Numancia ja Tetuán lähtivät 11. lokakuuta merelle, jossa ne kohtasivat pienen Vitorian suojaaman hallituksen saattueen lähellä Cartagenaa. Seuranneessa taistelussa hallituksen joukot pyrkivät välttämään kapinallisten hallussa olleiden alusten upottamista, jolloin ne pitivät yllä riittävää välimatkaa. Méndez Núñezin miehistöstä sai kuitenkin kolmetoista henkeä surmansa ja 49 haavoittui. Hallituksen joukot saartoivat 23. lokakuuta Cartagenan, joka antautui 12.-13. tammikuuta 1874. Alus poistettiin alusluettelosta vuonna 1886 ja romutettuu kymmenen vuotta myöhemmin. == Lähteet == * === Viitteet === Luokka:Espanjan laivaston ironclad-sotalaivat
X265

__NOTOC__ x265 on kirjasto High Efficiency Video Coding (HEVC/H.265) videonpakkaus formaatille, joka on kehitetty ja standardisoitu ISO/IEC MPEG ja ITU-T VCEG toimesta. x265 tarjotaan GNU General Public License (GPL) lisenssin toisella versiolla tai kaupallisella lisenssillä, samaan tapaan kuten x264 projektissa. VQM objektiivisen laatutason arvostelun mukaan vuonna 2015, x265 tarjoaa saman laatuista videon laatua, kuten VP9 formaatissa, joka kilpailee HEVC:in kanssa. Vuonna 2015 tehtyjen videokoodekkejen vertailussa x265 oli johtavin HEVC täytäntöönpano, jonka mittasi SSIM. Elokuussa 2016 Netflix julkaisi vertailun videokoodekkejen x264, VP9 ja x265 välillä käyttäen videoklippejä 500 eri elokuvasta ja TV-sarjasta kuudella eri videon laadulla ja löysivät, että kumpikin VP9 ja x265 tarjoavat 40–50% parempaa videon laatua 1080p resoluutiolla verrattuna x264 videokoodekkiin. Netflix totesi että VMAF (Video Multimethod Assessment Fusion) laatuvertailussa x265 pärjäsi (19% - 22%) paremmin kuin VP9. VMAF on pääasiassa Netflixin itsensä kehittämä menetelmä joka heidän mukaansa tarkasti seuraa ihmisen visuaalista kokemusta. == Historia == x265 perustuu x264 lähdekoodiin, vapaan lähteen videoenkooderi aiemmalle H.264/MPEG-4 AVC standardille. == Tekniset tiedot == x265 lähdekoodi on kirjoitettu C++ ja Assembly -ohjelmointikielillä. == Avoimen lähdekoodin käyttäjät == Avoimen lähdekoodin projektit jotka käyttävät x265 HEVC:in koodaukselle * Avidemux * FFmpeg * HandBrake * Internet Friendly Media Encoder * MeGUI * Staxrip * OpenShot * Shotcut * x265vfw == Lähteet == == Aiheesta muualla == * Viralliset sivut avoimen lähdekoodin hankkeelle * Viralliset kaupalliset sivut lisenssöintiä varten * Lähdekoodin varasto * Dokumentointi Luokka:Videotiedostomuodot
The Big Big Talent Show

The Big Big Talent Show oli brittiläinen kykyjenetsintäohjelma, jota tehtiin kaksi tuotantokautta 1996–1997. Ohjelman juontajana toimi Jonathan Ross. Brittiläinen laulaja Charlotte Church osallistui ohjelmaan 11-vuotiaana ja hänestä tuli laajasti maassa tunnettu. ==Aiheesta muualla== *http://www.imdb.com/title/tt0300734/ *http://www.tv.com/shows/the-big-big- talent-show/ Luokka:Brittiläiset televisiosarjat
Makrohaploryhmä L (mtDNA)

Haploryhmä L on mitokondrion DNA:han perustuva ihmisen äitilinjan haploryhmä. Haploryhmää pidetään äitilinjan tunnettuna alkupisteenä joka on yhteydessä Mitokondrio-Eevaan ja siten perusteena sille, että ihmiskunta on lähtöisin Afrikasta. Haploryhmä L sisältää alaryhmät L0, L1, L2, L3, L4, L5 ja L6. Näistä L3 on toiminut edelleen alkupisteenä kaikille Afrikan ulkopuolella haarautuneille haploryhmille. ==Lähteet== * ==Aiheesta muualla== *Phylotree: van Oven M, Kayser M. 2009. Updated comprehensive phylogenetic tree of global human mitochondrial DNA variation. Hum Mutat 30(2):E386-E394. http://www.phylotree.org Phylotree. doi:10.1002/humu.20921 Noudettu 27.11.2017. *Ian Loganin mtDNA-sivusto Noudettu 27.11.2017. Luokka: ihmisen haploryhmän tyyppi
Rakkauden nälkä

Rakkauden nälkä on Matti Yrjänä Joensuun vuonna 1993 ilmestyneeseen romaaniin Harjunpää ja rakkauden nälkä perustuva kolmiosainen rikossarja. Yle Draaman tuottama ja Juha Lehtolan ohjaama sarja on vuodelta 2007. == Lähteet == Luokka:Suomalaiset televisioelokuvat
Tatsia! Tatsia!

Tatsia! Tatsia! on Kari Kyrönsepän tuottama ja ohjaama Yleisradion viihdesarja. Se ensiesitettiin 1981–1982 osana Yle TV1 -kanavan perjantai- iltojen ohjelmakokonaisuutta nimeltä Viihtymävisio, jossa ”viihdetoimituksen ohjelmien lomassa tarkastelevat viihdemaailman ajankohtaisia asioita Heikki Kahila ja Heikki Seppälä”Ohjelmatietoja vuosilta 1981–1982, HS Aikakone.. Sarjan käsikirjoittivat Jouni Lompolo (nimimerkillä Armas Jalonen) ja Heikki Vuento (nimimerkillä Heikki Trug). Kuvitteelliseen mainostoimistoon sijoittuvassa jatkuvajuonisessa komediasarjassa näyttelevät muiden muassa Vappu Jurkka, Matti Pellonpää, Paavo Piskonen, Matti Tuominen ja Vesa Vierikko, sekä kertojana Matti Keinänen. Jukka Kajavan ja Ilse Raution mukaan Tatsia, tatsia yritti uudenlaista televisioilmaisua laajoine kamerakulmineen ja ”kuvaamalla ovenkarmeja ovella seisovan sijasta”, mutta yleisö ei sarjalle lämmennyt. ==Jaksot== Vajaan puolen tunnin mittaisia jaksoja tehtiin ainakin kahdeksan. Jaksojen esittelytekstejä: *1: ”Halvalla. Onko Silja kauniimpi kuin Heleena, lyökö Morits muut ällikällä, kuka tuikkasi mainostoimiston tuleen, saako Jazz Girls palon sammumaan?” *2: ”Nokea aivoissa. Tulipalo pysäyttää mainostoimiston työt. Heimo ei uskalla nousta pyörän selkään. Tuhoaako Annakaisa asiakassuhteet?” *3: ”Merkkejä kaulalla.” *4: ”Ratsia! Ratsia!” *5: ”Radio iskee takaisin – kavala vihollinen on päässyt ujuttautumaan mainostoimistoon ja käy äkkiarvaamatta hyökkäykseen sisältä päin!” *6: ”Elämännäytelmä.” *7: ”Profeetta omalla maalla. Toukossa paljastuu kullan arvoisia kykyjä – hän näkee tulevaisuuteen. Mutta kuka osaisi tulkita hänen näkyjään oikein?” *8: ”Toisen onni. Rakkaus on sokea ja siksi löytää tiensä myös mainostoimistoon. Mutta miten on ulospääsyn kanssa, Silja.” ==Lähteet== Luokka:Viihdeohjelmat Luokka:Suomalaiset televisio-ohjelmat Luokka:1980-luvun televisiosarjat Luokka:Televisiosarjat liike-elämästä
Jazziskelmä

Jazziskelmä oli suomalaisen iskelmämusiikin alalaji. Se yhdisti swingin ja bebopin välimaastoon asettuneen jazzin iloisiin ja melodisesti tarttuviin lauluihin. Jazziskelmän kultakausi oli 1950-luvulta 1960-luvun alkupuolelle. Lajityypin tunnetuimpia edustajia olivat mm. Brita Koivunen, Laila Kinnunen ja Vieno Kekkonen. Jazziskelmä oli hyvin suomalainen ilmiö, ja etenkin naisesittäjien esiinmarssi levymyyntitilastoihin. Levy-yhtiöistä etenkin Scandia suosi jazziskelmää. == Lähteet == Luokka:Musiikkityylit Luokka:Suomalaiset muusikot
Perinneruokaa prkl

Perinneruokaa prkl on suomalaisen ammattikokin Mika Rampan suomalaista ruokaperinnettä hyödyntävä kirja. Kirjan on julkaissut vuonna 2017 Tammi. Mika Rampa pitää myös samannimistä myös ruokablogia. Blogissa Rampa kokeilee uutta ja yhdistelee makuja. Tuoreista raaka-aineista valmistuu niin hyväksi todetut perinteikkäät ruoat kuin trendiherkut. == Lähteet == * Meillä kotona ==Aiheesta muualla== *Perinneruoka prkl Tammen sivulla Luokka:Suomalaiset keittokirjat Luokka:Vuoden 2017 kirjat
Duque de Tetuán (1874)

Duque de Tetuán oli Espanjan laivaston vuonna 1874 vesillelaskettu uiva patteri. == Valmistus == Alus tilattiin Ferrolista. Alus otettiin palvelukseen vuonna 1874. == Palvelus == Aluksen tehtävänä oli suojata Ferrolin laivastotukikohtaa. Alus poistettiin palveluksesta vuonna 1897, mutta jo seuraavana vuonna se palautettiin palvelukseen sodan Yhdysvaltoja vastaan alkaessa. Alus suojasi jälleen Ferrolia ja sille asennettiin sähköisesti ohjattujen merimiinojen ohjauslaitteet. Sodan päätyttyä alus poistettiin jälleen palveluksesta ja romutettiin vuonna 1900. Luokka:Reales Astilleros de Esteiro Luokka:Espanjan laivaston sotalaivat Luokka:Espanjalaiset Espanjan–Yhdysvaltain sodan tykkiveneet
Buick Regal

Buick Regal on Buickin vuodesta 1973 lähtien valmistama automalli. Auton myynti Pohjois-Amerikassa lopetettiin vuonna 2004, mutta se tuli takaisin mallistoon vuonna 2011. Regalia on myyty Kiinassa vuodesta 1999. Viidennen ja kuudennen sukupolven Regal-mallit ovat samoja autoja kuin Euroopassa myytävä Opel Insignia. Regalia myös valmistetaan Insignian kanssa samalla tehtaalla Saksan Rüsselheimissa. == Sukupolvet == Buick Regal (2386033959).jpg|Ensimmäinen sukupolvi '87 Buick Regal Grand National (Auto classique A&W; Châteauguay '12).JPG|Toinen sukupolvi Buick Regal (W-body) gray.jpg|Kolmas sukupolvi Buick Regal GSE.jpg|Neljäs sukupolvi 2011 Buick Regal -- 07-04-2011.jpg|Viides sukupolvi Buick Regal 2018 (cropped).jpg|Kuudes sukupolvi == Lähteet == Regal Luokka:D-segmentin autot Luokka:Mid-size-luokan autot Luokka:1970-luvun autot Luokka:1980-luvun autot Luokka:1990-luvun autot Luokka:2000-vuosikymmenen autot Luokka:2010-luvun autot Luokka:2020-luvun autot
Viinapiru (elokuva)

Viinapiru on suomalainen dokumenttielokuva päihdeongelmaisten elämästä. Lyhytelokuva on kuvattu Joensuussa, ja sen päätuottajana toimi Soroppi ry. Elokuvan ensi-ilta oli Asunnottomien yö -tapahtuman yhteydessä 17. lokakuuta 2016, ja heti sen jälkeen elokuva julkaistiin Youtubessa. Sittemmin lyhytelokuvasta on tehty myös jatko-osa nimeltään Viinapiru 2: Kynnyksiä. ==Alkuidea== Lyhytelokuvan tarkoitus on antaa päihdeongelmaisten osallistujien kertoa vapaammin omasta elämästään, ja sen tavoitteena on tuoda yleiseen tietoisuuteen päihdeongelmaisten ihmisten elämän todellisuudet. Yksi Viinapirun sanomista on se, että päihderiippuvuus on sairaus siinä missä fyysisetkin sairaudet, eikä se ole potilaan oma valinta. Tyylin on tarkoitus olla runollinen ja tunteellinen. ==Prosessi== Viinapirun käsikirjoituksen tekeminen alkoi toukokuussa 2016 tutustumalla osallistujien omakohtaisiin kokemuksiin. Kesäkuussa käsikirjoituksen työstäminen jatkui ja osallistujat tutustuivat draaman kaariin ja nukketeatterimetodeihin. Heinäkuussa yksittäisten osallistujien tarinat koottiin yhteen ja aloitettiin tarinan analysoiminen sekä rakentaminen kokonaisuudeksi. Prosessin aikana etsittiin "isoa tarinaa", jonka julkituonnin tavasta päätettiin yhteisesti. Syyskuussa koko projekti saatiin päätökseen ja käsikirjoitusta alettiin tuottaa lyhytelokuvan muodossa. Rahoittajana hankkeessa toimi Joensuun kaupunki. Rahoitusta haettiin Joensuun Kaupunkikeskustan kehittämishankkeen kautta, joka perustuu Euroopan sosiaalialan rahoitukseen. ==Rooleissa== Rooleissa dokumentissa ovat Aki "Tuhma hauva" Hietala, Markku "Kolmen tölkin karhu" Karhu, Seppo "Dynamiitti-Seppo" Turunen, Kristian "Krisu" Auvinen ja Ilkka Korpelainen. Lisäksi lyhytelokuvassa esittää Viinapiru-nimistä hahmoa Joensuun kaupunginteatterin näyttelijä Seppo Timonen. ==Nettimenestys== Ensimmäistä osaa oli katsottu 29. marraskuuta 2017 mennessä noin 100 000 kertaa ja toista osaa noin 33 000 kertaa. ==Lähteet== * Soroppi ry:n hankehakemus, 25.05.2016 (julkaisematon lähde) * Pekkanen Matleena, Meiltä meille, Kansalaistoimijalähtöistä kaupunkikehittämistä Joensuussa, Lasermedia Oy Joensuu, 2017. Luokka:Suomalaiset lyhytelokuvat Luokka:Suomalaiset dokumenttielokuvat Luokka:Vuoden 2016 suomalaiset elokuvat Luokka:Vuoden 2016 dokumenttielokuvat Luokka:Päihdeaiheiset elokuvat
Läikky

Läikky on Leaderin valmistama matalahiilihappoinen virvoitusjuoma. Juoma on nimetty räppäri Arttu Lindemanin singlen Läikkyy mukaan. == Lähteet == Luokka:Suomalaiset virvoitusjuomamerkit
Puigcerdá (1874)

Puigcerdá oli Espanjan laivaston vuonna 1874 vesillelaskettu monitori. == Valmistus == Kenraali Serrano ja meriministeri Rafael Rodrigues Arias hyväksyivät 25. elokuuta 1874 aluksen hankinnan. Alus tilattiin 11. syyskuuta Forges et Chantiers de la Méditerranéelta La Seyne-sur-Meristä Ranskasta, missä köli laskettiin 28. syyskuuta 1874. Alus laskettiin vesille 19. marraskuuta ja otettiin palvelukseen vuonna 1875. == Palvelus == Kolmannen karlistisodan aikana alus partioi Nervión joella Seguran, Arlanzan ja Turian kanssa. Osaston tehtävänä oli suojata Bilbaota. Sotatoimien päätyttyä alus makasi ankkurissa Ferrolissa, kunnes se poistettiin palveluksesta vuonna 1890.spanamwar.com Alus palautettiin palvelukseen sodan Yhdysvaltoja vastaan alkaessa vuonna 1898. Alus suojasi uudelleen aseistamisen jälkeen Ria de Vigoa. Sodan päätyttyä alus poistettiin palveluksesta vuonna 1900 ja se myytiin siviilikäyttöön 30 000 pesetalla nimellä Anita. Alus myytiin myöhemmin John Holt and Companylle Liverpooliin. == Lähteet == Luokka:Espanjan laivaston sotalaivat Luokka:Monitorit
España-luokka

España-luokka oli Espanjan laivaston kolmen 1900-luvun alussa valmistetun aluksen muodostama taistelulaivaluokka. == Alukset == España-luokan taistelulaivatGardiner 1985 s. 378 Nimi Telakka Kölinlasku Vesille Valmis Kohtalo España Sociedad Española de Construcción Naval, Ferrol 6. joulukuuta 1909 5. helmikuuta 1912 23. lokakuuta 1913 tuhoutunut karilleajossa 26. elokuuta 1923 Alfonso XIII Sociedad Española de Construcción Naval, Ferrol 23. helmikuuta 1910 7. toukokuuta 1913 16. elokuuta 1915 uponnut osuttuaan miinaan 30. huhtikuuta 1937 Jaime I Sociedad Española de Construcción Naval, Ferrol 5. helmikuuta 1912 21. syyskuuta 1914 20. joulukuuta 1921 tuhoutunut räjähdyksessä 17. kesäkuuta 1937 nostettu ja romutettu 3. heinäkuuta 1939 == Lähteet == * === Viitteet === *
Ford Super Duty

Ford F-Series Super Duty (lyhennetään usein Ford Super Dutyksi) on Ford Motor Companyn vuodesta 1998 valmistama sarja suuria lava-autoja. Siihen kuuluu Ford F-250, F-350, F450 ja F550. Super Dutyn ensimmäinen mallivuosi oli 1999. Neljäs ja nykyinen sukupolvi esiteltiin 24. syyskuuta 2015. == Sukupolvet == Tiedosto:2000 Ford F-350 Super Duty Crew Cab 7.3L Powerstroke Diesel V8 with trailer attached, Hagerty 6.1.19.jpg|Ensimmäinen sukupolvi Tiedosto:2008 Ford F-250.jpg|Toinen sukupolvi Tiedosto:Ford 2011 Super Duty Pickup Truck.jpg|Kolmas sukupolvi Tiedosto:2017 Ford F-350 Crew Cab front 4.28.18.jpg|Neljäs sukupolvi == Lähteet == == Aiheesta muualla == Super Duty Luokka:Lava-autot Luokka:1990-luvun autot Luokka:2000-vuosikymmenen autot Luokka:2010-luvun autot Luokka:2020-luvun autot
Cenomanit

Cenomanit tai cenomannit () olivat Gallia Cisalpinassa () asunut kelttiheimo. Cenomanit siirtyivät 300-luvulla eaa. Alppien yli Pojoen pohjoispuolelle.Castrén & Pietilä-Castrén, s. 99 He liittoutuivat 200- ja 100-luvuilla eaa. roomalaisten kanssa Gallian muita kelttiheimoja vastaan. Vuonna 200 eaa. cenomanit liittyivät aluksi karthagolaisen Hamilkarin johtamaan kapinaan Galliassa, mutta vuonna 196 eaa. he pettivät insubrien heimon Larius Lacusin taistelussa ja tekivät erillissopimuksen roomalaisten kanssa. Cenomanit asuivat luultavasti alueella, jonka rajasivat joet lännessä Oglio, etelässä Po ja idässä Adige. == Lähteet == *Paavo Castrén ja Leena Pietilä-Castrén: Antiikin käsikirja. Otava 2000. ISBN 951-1-12387-4. === Viitteet === Luokka:Muinaiset kansat Luokka:Rooman viholliset ja liittolaiset Luokka:Kelttiläiset kansat
Kirsi Salonen

Kirsi Leena Salonen (19. huhtikuuta 1972 Masku) on suomalainen filosofian ja oikeustieteen tohtori sekä keskiajan historian professori Bergenin yliopistossa. Aiemmin hän toimi yleisen historian professorina Turun yliopistossa. Hän on perehtynyt erityisesti oikeushistoriaan, kirkollisiin oikeuslähteisiin ja keskiaikaan. Salonen on myös Tampereen yliopiston yleisen historian dosentti. Kahdessa väitöskirjassaan Salonen on tutkinut Vatikaanin arkistoja. Hän on myös työskennellyt tutkijana Vatikaanin salaisissa arkistoissa vuosina 2002–2003. Vuonna 2024 Salonen valittiin British Academyn jäseneksi. Salosen puoliso on tanskalaissyntyinen historioitsija, professori Kurt Villads Jensen. == Teoksia == * * == Lähteet == Luokka:Suomalaiset historioitsijat Luokka:Suomalaiset keskiajantutkijat Luokka:Bergenin yliopiston professorit Luokka:Turun yliopiston professorit Luokka:Suomalaiset professorit Luokka:Vuonna 1972 syntyneet Luokka:Elävät henkilöt
Turun diskonttolaitos

Turun diskonttolaitos (Diskontverket i Åbo) oli järjestyksessä kolmas suomalainen osakeyhtiö. Diskonttolaitosta voi pitää Suomen ensimmäisenä liikepankkina. Diskonttolaitos sai toimiluvan ja säännöt vuonna 1805. Peruspääoma kerättiin osakeannilla. Anti onnistui yli odotusten. Osakkeita merkittiin 30 000, joista noin 7 000 meni suomalaisille ja loput ruotsalaisille osakkeenomistajille. Osakkeen merkintähinta oli 50 riikintaaleria hopeassa. Perustava yhtiökokous pidettiin Turussa 2.6.1806. Pankki avasi ovensa 1.8.1806. Se toimi kauppias Jean Tjäderin konttorissa Turun Kirkkokadulla. Pankkitoiminta alkoi lupaavasti. Antolainaus ylitti miljoona riikintaaleria jo vuonna 1807. Kauan ei pankki ehtinyt toimia, sillä Suomen sota syttyi 1808. Pankin omaisuus lähetettiin kiireesti Tukholmaan, missä yhtiökokous päätti pankin sulkemisesta. Selvittely sujui nopeasti, ja viimeinen yhtiökokous pidettiin 31.5.1812 Turussa. Osakkeenomistajille jäi pankin toiminta-ajalta osakepääoman lisäksi 13 1/8 % osinko. Koska osakkeet oli maksettu hopearahassa ja osakepääoma palautettiin paperirahassa, osakkeenomistajat kärsivät todellisuudessa tappion. Diskonttolaitos laski liikenteeseen assignaatteja, jotka olivat eräänlaisia setelin korvikkeita. Niitä tunnetaan kaksi kappaletta, arvoltaan 10 ja 50 riikintaalaria. == Katso myös == * Luettelo Suomen ensimmäisistä osakeyhtiöistä ==Lähteet== Luokka:Entiset suomalaiset pankit
Sakari Taipale

Sakari Taipale (s. 1979) on yhteiskuntatieteilijä ja teknologiatutkija, joka on erikoistunut digitaalisten teknologioiden tutkimiseen, erityisesti mobiiliviestintäteknologioihin, internetiin, sosiaalisiin robotteihin ja digitaalisen lukemisen ja kirjoittamisen kysymyksiin. Hän on tutkinut eri ikäisten ja eri sukupolvien tapoja käyttää uusia teknologioita sekä tarkastellut teknologiakäytön yhteyttä eri elämänvaiheisiin 2000-luvun alusta lähtien. Taipale on julkaissut myös tutkimuksia sukupolvien välisestä vuorovaikutuksesta ja ikäihmisten teknologian käytöstä. Sakari Taipale on suorittanut tohtorintutkinnon Jyväskylän yliopiston yhteiskuntapolitiikan oppiaineesta vuonna 2009. Taipale työskentelee Jyväskylän yliopistossa humanistis-yhteiskuntatieteellisessä tiedekunnassa yhteiskuntapolitiikan professorina ja akatemiatutkijana. Hän on yhteiskuntapolitiikan dosentti Itä- Suomen yliopistossa. Lisäksi Taipale johtaa Uudet teknologiat, ikääntyminen ja hoiva tutkimusryhmää Ikääntymisen ja hoivan tutkimuksen huippuyksikössä (CoE AgeCare), jota rahoittaa Suomen Akatemia vuosina 2018–2025. ==Julkaisuja == * Taipale, S., Wilska, T.-A. and Gilleard, C. (eds.) (2018) Digital technologies and generational identity: ICT usage across the life course. London: Routledge. * Taipale, S. (2016) Do the mobile-rich get richer? Internet use, travelling, and social differentiations in Finland. New Media and Society. 18 (1), 44-61. doi: 10.1177/1461444814536574 * Taipale, S. (2016) Synchronicity matters: defining the characteristics of digital generations, Information, Communication & Society, 19(1), 80-94. doi: 10.1080/1369118X.2015.1093528 * Vincent, J., Taipale, S, Sapio, B., Lugano, G. & Fortunati, L (eds.) (2015) Social Robots from a Human Perspective. Springer: London. * Fortunati, L. , Taipale, S. & Farinosi, M. (2015) Print and online newspapers as material artefacts. Journalism: Theory, practice and criticism, 16(6) 830–846. doi:10.1177/1464884914545439 * Taipale, S. (2015) Bodily Dimensions of Reading and Writing Practices on Paper and Digitally. Telematics and Informatics 32(4), 766-755. doi: 10.1016/j.tele.2015.04.001 * Fortunati, L. & Taipale, S. (2014) The advanced use of mobile phones in five European countries. British Journal of Sociology 65(2), 317-337. doi:10.1111/1468-4446.12075 * Taipale, S. (2014) The Affordances of Reading/Writing on Paper and Digitally in Finland. Telematics and Informatics, 32(4), 532-542, doi: 10.1016/j.tele.2013.11.003 * Taipale, S. & Fortunati, L. (2014) Capturing Methodological Trends in Mobile Communication Studies. Information, Communication and Society 17(5), 627-642, doi: 10.1080/1369118X.2013.862562 == Lähteet == Luokka:Suomalaiset yhteiskuntatieteilijät Luokka:Vuonna 1979 syntyneet Luokka:Elävät henkilöt Luokka:Jyväskylän yliopiston professorit
Luettelo Suomen ensimmäisistä osakeyhtiöistä

Luettelo Suomen ensimmäisistä osakeyhtiöistä sisältää ensimmäiset Suomessa toimineet osakeyhtiömuotoiset yritykset perustamisajan mukaan. Yhtiö Perustettu Lakkautettu Kotipaikka Herttoniemen fajanssitehdas (Hertonäs Fajansfabriks Bolag*) 1762 1778* Helsingin pitäjä Åbo Skeppswarf (Åbo Gamla Skeppsvarfs Bolag) 1800 1883 Turku Turun diskonttolaitos (Diskontverket i Åbo) 1806 1812 Turku Åbo Societetshus Bolag 1811 1879 Turku Rauman kylpylä (Raumo Badinrättnings Bolag) 1821 1857 Rauma Gamla badinrättningen* 1821* 1870* Helsinki Wasa Societetshus Bolag* 1820* 1852* Vaasa Helsingfors Theaterhus Bolag (Svenska Teaternin edeltäjä) 1825 1860 Helsinki Björneborgs Societetshus Bolag* 1825 Pori Bolaget för Österbottniska Kustfarten 1825 1830 Turku Helsingfors Societetshus Bolag 1828 1901 Helsinki Wiborgs Societetshus och Theaterhus Bolag 1833 1841* Viipuri Ulrikaborgs Bad- och Brunnsinrättnings Bolag (Kaivopuisto) 1834 1886 Helsinki Kärr-Odlings-Bolaget i Wiborg 1835 1844* Viipuri Åbo Ångfartygs Bolag 1835 1849 Turku Åbo Theaterhus Bolag 1836 Turku Littois Klädesfabriks Bolag 1836 1852 Littoinen Wanda Bruks Masugns Bolag 1837 1849 Helsinki Mossodlings Bolaget i Wasa län 1837 1852* Vaasa Tavastehus Societetshus Bolag 1837 Hämeenlinna * Epävarma tieto. == Lähteet == * Schybergson, Per: Aktiebolagsformens genombrott i Finland. Helsingfors: Finska vetenskaps-societeten, 1964. Luokka:Osakeyhtiöt Luokka:Luettelot suomalaisista yrityksistä *
Insubrit

Insubrit () olivat kelttiläinen heimo, joka siirtyi Alppien yli ja asettui asumaan Pojoen pohjoispuolelle Gallia transpadanaan 300-luvun alussa eaa.Castrén & Pietilä-Castrén 2000, s. 232 Insubrit olivat Gallia cisalpinan voimakkain kelttiheimo. Heidän tärkein kaupunkinsa oli Mediolanum, nykyinen Milano. Insubrit kärsivät tappion roomalaisille Clastidiumin taistelussa vuonna 222 eaa., mutta heimo oli vielä Hannibalin liittolainen toisessa puunilaissodassa. Roomalaiset alistivat insubrit lopullisesti vuonna 196 eaa. Insubrit saivat latinalaisoikeudet (jus Latii) 89 eaa. ja 40 vuotta myöhemmin heille suotiin Rooman täydet kansalaisoikeudet. == Lähteet == * === Viitteet === Luokka:Kelttiläiset kansat Luokka:Muinaiset kansat Luokka:Rooman viholliset ja liittolaiset
Hepskukkuu

Hepskukkuu on Yleisradion tuottama television viihdeohjelmasarja vuosilta 1979–1981. Sen tuottajia, käsikirjoittajia ja ohjaajia olivat vaihtelevasti Pentti Järvinen ja Kari Kyrönseppä sekä nimimerkit Armas Jalonen ja Heikki Trug. Kapellimestarina oli Olli Ahvenlahti. Torstai-iltaisin esitetyssä sarjassa näyttelivät Rea Mauranen ja Paavo Piskonen juontajahahmoina ”Soili Auer” ja ”Altti Väisänen”. Hepskukkuun ideaan kuului kankean asiallisuuden ja absurdiuden sekoittaminen niin, että katsojan oli vaikea aina tietää, mikä oli totta ja mikä ei. Esiintyjinä oli tuttujen ja tuntemattomampien ammattinäyttelijöiden lisäksi myös amatöörejä. Hepskukkuuta pidettiin outona ja loukkaavanakin, ja se sai aikaan monia mielipidekirjoituksia lehtiin ja vihaisia soittoja ja kirjeitä Ylen ohjelmapäivystykseen. Kevätkaudella 1981 esitettäväksi aiottu jakso pierusta jäi Ylen ennakkosensuuriin ja hyllytettiin jo käsikirjoitusvaiheessa hyvän maun vastaisena. Helsingin Sanomien Jukka Kajavan ja Ilse Raution mukaan sarja oli suomalaisittain aikaansa edellä ja sille jäi siksi kovin huono maine. Hepskukkuusta on peräisin Village Peoplen ”Y.M.C.A.”-hittiä suomeksi esittänyt sketsi ”NMKY”, josta tuli elokuussa 2007 hetkeksi maailman katsotuin YouTube-video. Videolla esiintyy laulaja ”Gregorius” (Esko Nick), Olli Ahvenlahden orkesteri sekä Jari Samulinin tanssiryhmä. ==Lähteet== ==Aiheesta muualla== *Näytteitä ohjelmasta, Yle Elävä arkisto Luokka:1980-luvun televisiosarjat Luokka:Suomalaiset televisio- ohjelmat Luokka:Viihdeohjelmat
Gräsan kartano

Gräsan kartano oli Espoon ensimmäinen rälssi eli maaverosta vapautettu tila. Se sijaitsi nykyisten Olarin ja Niittykummun kaupunginosissa, nykyisen Olarin kirkon alueella. Aiemmin alue tunnettiin nimellä Olarsby. Gräsa luetaan yhdeksi Espoon tärkeimmistä kartanoista. Se sai rälssioikeuden todennäköisesti 1400-luvun jälkipuoliskolla. Asutusta Gräsan alueella on saattanut olla jo 1300-luvun alkupuoliskolla. == Historia == Gräsa tunnettiin alkuaan nimellä Haldensböle omistajansa Haldenin mukaan. 1600-luvulle tultaessa Gräsan kartanoon kuuluivat kaikki Olarsbyn talot, tuolloin kartanon omisti Hammarstiernan suku. Seudun rannikkokylien asukkaita kutsuttiin tuohon aikaan yleisesti gräsalaisiksi. Vuonna 1683 rälssi peruttiin ja Gräsasta tehtiin säteri. Hammarstiernan sukuun kuuluneen Margaretan vanhin poika Erik Hyttner omisti Gräsan vuodesta 1698 vuoteen 1736. Hän lahjoitti Espoon kirkkoon malmisen kynttiläkruunun. Hyttnerin kuoleman jälkeen perhe myi kartanon. Seuraavia omistajia olivat jahtimestari Johan Henrik Amnorin, eversti Herman Fleming, everstiluutnantti Otto Wilhelm Lode puolisonsa Catarina Flemingin kautta ja edellisten poika, maaherra Johan Herman Lode. Gräsan kartanon pitkäaikaisiin omistajiin kuului jahtimestari Amnorinin poika, kapteeni Amnorin, joka omisti sen 1780-luvulta aina 1830-luvulle. Hänen jälkeensä tilan omisti kihlakunnantuomari Johan Agricola. Kartanon viimeiseksi kukoistusajaksi on kutsuttu vuosia 1906–1911, jolloin tilan omisti kauppias Wilhelm Bensow. Hänen rakennuttamansa navetta on edelleen olemassa, myös 1870-luvulla rakennettu vilja-aitta on säilynyt. Gräsan päärakennus sitä vastoin on purettu ja sen paikalle on rakennettu Olarin kirkko. Kirkkoa ympäröivät puut ovat alun perin olleet osa päärakennuksen puutarhaa. Gräsa oli yksi eteläisen Espoon viidestä alkukylästä, muut neljä olivat Espaby, Karvasmäki, Kaukalaksi ja Finnevik. Gräsan nimi on säilynyt useissa yhteyksissä, kuten Gräsanoja ja Gräsan uurnalehto. ==Lähteet== == Aiheesta muualla == Espoon kadonneita kartanoita Luokka:Espoon kartanot
Kivi (romaani)

Kivi on Hannu Mäkelän vuonna 2010 ilmestynyt romaani. == Vastaanotto == Parnasson Tuomas Juntusen mukaan "Kivi on kiinnostava ja nautittavakin romaani". Teos jää kuitenkin hieman latteaksi. Mäkelän leikittelevä kirjoitusasu ei yllä Aleksis Kiven tasolle, vaikkakin tyylin persoonallisuus "kiehtoo ja viihdyttää lähes siinä missä Kiven oma teksti". == Lähteet == == Aiheesta muualla == * Kivi Kirjasampo.fi-palvelussa Luokka:Suomalaiset romaanit Luokka:Vuoden 2010 kirjat
Aineia

Aineia (, ) oli antiikin aikainen kaupunki ja kaupunkivaltio (polis) Krusiksessa nykyisen Chalkidikín niemimaan länsiosassa Kreikassa. Se sijaitsi niemimaan länsirannikolla nykyisen Thermaïkóksen kunnan alueella lähellä nykyisiä Néa Michaniónan kaupunkia ja Angelochórin kylää. == Maantiede == Livius kuvaa Aineian sijainneen Pydnaa vastapäätä ja noin 15 roomalaisen mailin päässä Thessalonikesta. Se sijoitetaan pienelle kukkulalle niemen, jonka nykyinen nimi on Megálo Karampournoú (Karabournoú), etelärannikolle Thermainlahden (nyk. Thermaïkóslahti) rannalle. Niemi muodostaa nykyisen Chalkidikín niemimaan luoteisimman pään. Antiikin aikana kyseinen alue ei ollut osa Khalkidikea, jonka mukaan koko niemimaa on myöhemmin saanut nimensä.Flensted-Jensen, Pernille: ”The Chalkidic Peninsula and Its Regions”. Teoksessa == Historia == Kreikkalaisessa mytologiassa kaupungin perustajana pidettiin Aineiasta, josta paikka myös sai nimensä. Kaupungin paikka on ollut asuttu viimeistään varhaisella rautakaudella noin 1000–800 eaa. Historiallisella ajalla Aineias oli mahdollisesti Korintista tulleiden asuttajien perustama siirtokunta. Se löi hopearahaa jo 500-luvulla eaa. Kaupungin kansalaisesta käytettiin etnonyymiä Aineatēs (). Herodotos mainitsee Aineian. Klassisella kaudella 400-luvulla eaa. kaupunki kuului Ateenan johtamaan Deloksen meriliittoon. Myöhemmin alue tuli osaksi Makedonian valtakuntaa. Aineia oli olemassa vielä hellenistisen kauden lopulla Makedonian roomalaisia vastaan käymien sotien aikaan, mutta suurin osa sen väestöstä oli ilmeisesti siirretty Thessalonikeen sen perustamisen 316/315 eaa. jälkeen. == Rakennukset ja löydökset == Kaupungin paikalla on suoritettu vain vähän arkeologisia kaivauksia. Aineian oletetaan olleen Thessalonikessa myöhemmin sijainneen marmorisen, arkaaisella kaudella noin 500 eaa. rakennetun temppelin alkuperäinen sijaintipaikka, joskin temppeli on yhdistetty myös Thermeen. Dionysios Halikarnassoslaisen mukaan Aineiassa oli Afroditelle omistettu temppeli. == Lähteet == Luokka:Antiikin Kreikan kaupungit Chalkidikílla Luokka:Arkeologiset kohteet Kreikassa Luokka:Thermaïkós
Khalestre

Khalestre (, myös ; ) oli antiikin aikainen kaupunki ja kaupunkivaltio (polis) Mygdoniassa nykyisen Kreikan alueella. Se sijoitetaan nykyiseen Anchíalokseen lähelle Síndoksen kaupunkia. == Maantiede == Khalestre sijaitsi Thermainlahden rannalla lähellä Aksios-jokea. Se oli oletettavasti rakennettu matalalle kukkulalle, joka tunnetaan nykyisin Néa Anchíaloksen tumuluksena. == Historia == Khalestren historiasta ei tiedetä paljoakaan. Herodotos mainitsee sen,Herodotos: Historiateos 7.123.3. ja sen kansalaisesta tiedetään käytetyn etnonyymiä Khalestreos (). Vaikka kaupunki on luetteloitu nykytutkimuksessa arkaaisen ja klassisen kauden kreikkalaisten polisten joukkoon, sen väestö koostui pääasiassa seudun ei-kreikkalaisesta, traakialaisesta väestöstä. Kaupungin kukoistuskautta oli arkaaisen kauden loppu eli 500-luvun eaa. loppu ja 400-luvun eaa. alku. Khalestre oli yksi niistä kaupungeista, joka yhdistettiin vuonna 316/315 eaa. perustetuksi Thessalonikeksi, jolloin väestö siirrettiin sinne. Kaupungin nekropoliin eli hautausmaiden kaivaukset suoritettiin vuosina 1980–1982. Nykyinen Chalástran kaupunki on ottanut nimensä antiikin ajan kaupungista vuonna 1926. == Rakennukset ja löydökset == Kaupungin paikalta on tehty rakennuksiin liittyviä löytöjä 700-luvulta 500-luvulle eaa. Merkittävin kaupunkiin liittyvä arkeologinen löydös on sen nekropolis, joka tunnetaan nykyisen kaupungin mukaan Síndoksen nekropoliina. Sitä ei kuitenkaan tule sekoittaa antiikin Sindokseen, joka sijaitsi ilmeisesti eri paikassa kuin nykyinen Síndos. Nekropoliin löydöt ajoittuvat pääosin arkaaiselle kaudelle. Joitakin hautoja on klassiselta kaudelta. Alueelta on löydetty 121 hautaa, jotka ovat enimmäkseen kistahautoja eli kivillä reunustettuja arkkumaisia ruumishautoja. Joissakin ruumis on haudattu sarkofagiin. Hautaesinelöytöihin lukeutuu vaaseja, pronssiastioita, aseita ja kypäriä sekä kulta- ja hopeakoruja. == Lähteet == Luokka:Antiikin Makedonian kaupungit Luokka:Chalkidóna
Kissos

Kissos (, ) oli antiikin aikainen kaupunki ja kaupunkivaltio (polis) Traakiassa nykyisin Chalkidikína tunnetulla niemimaalla Kreikassa. Se sijoitetaan nykyisen Néa Propontídan kunnan alueelle lähelle nykyistä Lákkoman kylää. Kissos sijaitsi Chalkidikín niemimaan luoteisrannikon läheisyydessä lähellä samannimistä vuorta, joka tunnetaan nykyisin nimellä Chortiátis, itään Aineian kaupungista. Kaupungin kansalaisesta käytettiin etnonyymiä Kisseitēs (). Kissos oli yksi niistä kaupungeista, joka yhdistettiin vuonna 316/315 eaa. perustetuksi Thessalonikeksi, jolloin väestö siirrettiin sinne. Kissosta on joskus ehdotettu samaksi kaupungiksi kuin Kithas ja Skithai, mutta nykyään näitä kolmea pidetään erillisinä paikkoina. == Lähteet == Luokka:Antiikin Kreikan kaupungit Chalkidikílla Luokka:Néa Propontída Luokka:Traakian kaupungit
Therma

Therma (), Therme () tai Thérma () voi viitata seuraaviin paikkoihin Kreikassa: == Antiikki == * Therma, kaupunki Ikaroksen (nyk. Ikaría) saarella * Therme eli Therma, kaupunki Mygdoniassa == Nykyaika == * Thérma, kylä Ikarían saarella Pohjois-Egean saarten alueella * Thermópetra eli Thérma, saari Kykladien saariryhmässä lähellä Kímolosta == Katso myös == * Thermai, useita merkityksiä
Thermai

Thermai (, ) viittaa nimenä kuumiin lähteisiin. Se voi viitata myös seuraaviin: * Thermai, antiikin aikainen kaupunki Sikeliassa eli Sisiliassa lähellä aikaisempaa Himeraa * Thermai, antiikin aikainen kaupunki Sikeliassa eli Sisiliassa lähellä Selinusta * Therme eli Thermai, antiikin aikainen kaupunki Mygdoniassa * termit, roomalainen kylpylä == Katso myös == * Therma tai Therme, useita merkityksiä
MC Ride

MC Ride, oikealta nimeltään Stefan Corbin Burnett, on Yhdysvaltalainen rap- artisti ja taiteilija. Parhaiten MC Ride tunnetaan Death Gripsin keulahahmona ja laulajana. == Elämä ja ura == Stefan Burnett opiskeli kuvataidetta Hamptonin yliopistossa Virginiassa. Lopetettuaan koulun kesken hän alkoi tekemään musiikkia yhdessä hip hop-artisti Young G.n sekä Burnettin veljen Swank Daddyn kanssa Fyre-nimisessä hip hop-kollektiivissa. Burnett esiintyi tuolloin taiteilijanimellä Mxlplx, kunnes Fyre lopetti toimintansa Burnettin veljen mentyä naimisiin. Tämän jälkeen Burnett työskenteli ravintolassa ja harjoitti taidetta. === Death Grips === 2010 Burnett perusti naapurinsa Zach Hillin kanssa Death Grips-nimisen kokeellisen ja aggressiivisen hip hop bändin jonka jäseneksi liittyi myöhemmin myös Andy Morin. Samana vuonna bändi julkaisi omakustantaisen debyytti -EP:nsä Death Grips ja heti perään Exmilitary -mixtapen jonka Metacritic arvosteli pistein 82/100. 2012 yhtye julkaisi esikoisalbuminsa The Money Store. 2014 Death Grips ilmoitti lopettavansa, mutta jatkoikin toimintaansa ja toimii vieläkin aktiivisena yhtyeenä. Yhtye on julkaissut viisi studioalbumia, kolme EP:tä sekä yhden mixtapen ja soundtrackin. === Tyyli === MC Ride on tunnettu aggressiivisesta, synkästä ja intensiivisestä lavaesiintymisestään sekä hardcore punk spoken word-tyylistään räpätä. Lyriikoissaan hän käsittelee muun muassa seksiä, huumeita, kuolemaa, vihaa, hulluutta, okkultismia ja vainoharhaisuutta. The A.V. Club kirjoitti The Money Storea käsittelevässä artikkelissaan: "MC Ride’s voice is just another instrument of abrasion as he hollers in a voice so tattered and blown-out it must physically pain him." == Lähteet == == Aiheesta muualla == * Burnettin portfolio * Death Gripsin kotisivut Luokka:Syntymävuosi puuttuu Luokka:Elävät henkilöt Luokka:Yhdysvaltalaiset hip hop -artistit Luokka:Yhdysvaltalaiset taiteilijat
Perdikkas

Perdikkas () voi viitata seuraaviin henkilöihin: * Perdikkas I, Makedonian kuningas 600-luvulla eaa. * Perdikkas II, Makedonian kuningas 454–413 eaa. * Perdikkas III, Makedonian kuningas 364–359 eaa. * Perdikkas (k. 321 eaa.), makedonialainen kenraali
Koyukukin luonnonpuisto

Koyukukin luonnonpuisto () on 14 000 neliökilometrin laajuinen luonnontilainen alue Alaskassa. Se on Koyukukjoen tulvatasangolla. Seudulla on mm. metsää ja tulvatasankoa. Petoeläimiä ovat mm. ilves, susi, karhu ja kettu. Jopa 450 000 karibua muuttaa joka vuosi alueen läpi. Alueella on myös eräs Alaskassa melko harvinainen suuri Nogahabaran hiekkadyynikenttä, jonka pinta-ala on hieman yli 60 km². Luokka:Yhdysvaltain luonnonsuojelualueet Luokka:Alaskan maantiede
Mauno Kangas

Mauno Kangas (20. kesäkuuta 1907 Karjalohja – 14. joulukuuta 1993 Helsinki) oli suomalainen kivenveistäjä. Kangas toimi perustamansa Someron kivenveistämön johtajana vuodesta 1937 kuolemaansa asti. Kankaan johdolla toteutettiin 1950-1960-luvuilla useita sankaripatsaita ja Karjalaan jääneiden muistomerkkejä. Kuvanveistäjiä, joiden kanssa Kangas teki yhteistyötä, olivat Aarre Aaltonen, Eila Hiltunen, Lauri Leppänen, Veikko Leppänen, Essi Renvall, Viljo Savikurki, Aukusti Veuro, Matti Visanti ja Ilmari Wirkkala. Kankaan omina töinä mainitaan hieman vaihtelevasti ainakin Karjalaan jääneiden vainajien muistomerkki Järvenpäässä, sankaripatsas Suomusjärvellä sekä vuoden 1918 muistomerkit Lohjalla ja Karjalohjalla. == Valokuvia julkisista teoksista == Punaisten mm, Lohja.jpg|Punaisten muistomerkki, Lohja, 1944. Karjalohja 1918 muistomerkki 1.jpg|Punaisten muistomerkki, Karjalohja, Lohja, 1947. Karjalaan jaaneiden vainajien muistomerkki Forssa elokuu 2020.jpg|Karjalaan jääneiden vainajien muistomerkki, Forssa, 1953. Mauno Kangas - Karjalaan jääneiden vainajien muistomerkki - 1956 - Järvenpään hautausmaa, Kaukotie 47 - Pietilä, Järvenpää.jpg|Karjalaan jääneiden vainajien muistomerkki Järvenpää, 1956. Suomusjärvi sankarimuistomerkki.JPG|Suomusjärven sankarimuistomerkki, yhdessä Ilmari Wirkkalan kanssa, Salo, 1956. Kuninkaan kivet Somerolla (Hovirinta).JPG|Kuninkaankivet, Hovirinnan kievari, yhdessä Pauli Pyykölän kanssa, Somero, 1963. Kuninkaankivet, Hämeen Härkätie, Somero, Juoten kievari.JPG|Kuninkaankivet, Juoten kievari, yhdessä Pauli Pyykölän kanssa, Somero, 1963. Kuninkaan kivet Somerolla (Lahden Kartano).JPG|Kuninkaankivet, Lahden kartano, yhdessä Pauli Pyykölän kanssa, Somero, 1963. Kuninkaan kivet Somerolla (Långsjön kartano).jpg|Kuninkaankivet, Långsjön kartano, yhdessä Pauli Pyykölän kanssa, Somero, 1963. Kuninkaankivet, Hämeen Härkätie, Somero, Isopappila.JPG|Kuninkaankivet, Someron isopappila, yhdessä Pauli Pyykölän kanssa, Somero, 1963. Kuninkaan kivet, Hämeen Härkätie, Somero, Torkkomäen kievari.JPG|Kuninkaankivet, Torkkomäen kievari, yhdessä Pauli Pyykölän kanssa, Somero, 1963. Kuninkaan kivet Somerolla (Åvikin kartano).JPG|Kuninkaankivet, Åvikin kartano, yhdessä Pauli Pyykölän kanssa, Somero, 1963. ==Lähteet== ==Aiheesta muualla== * Luokka:Suomalaiset kuvanveistäjät Luokka:Suomalaiset yrittäjät Luokka:Vuonna 1907 syntyneet Luokka:Vuonna 1993 kuolleet